Document ID: 31982R3578

KOMISSION ASETUS (ETY) N:o 3578/82,
annettu 23 päivänä joulukuuta 1982,
asetuksissa (ETY) N:o 217/81 ja (ETY) N:o 218/81 säädettyjen naudanliha-alan tuontijärjestelmien soveltamista koskevista yksityiskohtaisista säännöistä annetun asetuksen (ETY) N:o 263/81 muuttamisesta kolmannen kerran sekä asetuksen (ETY) N:o 2377/80 muuttamisesta kuudennen kerran
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) 805/68() sellaisena kuin se on viimeksi muutettuna Kreikan liittymisasiakirjalla,
ottaa huomioon korkealaatuisten tuoreiden, jäähdytettyjen tai jäädytettyjen yhteisen tullitariffin alanimikkeisiin 02.01 A II a ja 02.01 A II b kuuluvien naudanlihojen yhteisön tariffikiintiön vahvistamisesta 20 päivänä tammikuuta 1981 annetun neuvoston asetuksen (ETY) N:o 217/81() sellaisena kuin se on viimeksi muutettuna asetuksella (ETY) N:o 3340/82(), ja erityisesti sen 2 artiklan,
ottaa huomioon korkealaatuisen, tuoreen, jäähdytetyn tai jäädytetyn yhteisen tullitariffin alanimikkeeseen 02.01 A II b 4 bb 33 kuuluvan puhvelinlihan yhteisön tariffikiintiön vahvistamisesta 20 päivänä tammikuuta 1981 annetun neuvoston asetuksen (ETY) N:o 218/81(), sellaisena kuin se on viimeksi muutettuna asetuksella (ETY) N:o 3226/82(), ja erityisesti sen 2 artiklan,
sekä katsoo, että
asetuksissa (ETY) N:o 217/81 ja (ETY) N:o 218/81 vahvistetaan kiintiöt korkealaatuiselle naudan- ja puhvelinlihalle vuodelle 1981; näitä kiintiöitä on jatkettu vuodelle 1982; asetuksissa (ETY) N:o 3340/82 ja (ETY) N:o 3226/82 vahvistetaan kiintiöt vuodelle 1983; tämän vuoksi on tarpeen muuttaa komission asetusta 263/81(), sellaisena kuin se on viimeksi muutettuna asetuksella (ETY) N:o 3751/81(), jossa vahvistetaan niiden soveltamista koskevat yksityiskohtaiset säännöt,
asetuksen (ETY) N:o 263/81 7 artiklassa säädetään kyseisen asetuksen 1 artiklan 1 kohdan d alakohdassa tarkoitetun korkealaatuisen naudanlihan tuonnin neljännesvuosittaisesta hallintojärjestelmästä; naudanliha-alan tuonti- ja vientitodistusjärjestelmän soveltamista koskevista erityisistä yksityiskohtaisista säännöistä annetussa asetuksessa (ETY) N:o 2377/80(), sellaisena kuin se on viimeksi muutettuna asetuksella (ETY) N:o 1617/82(), ja erityisesti sen 15 artiklassa, vahvistetaan todistushakemusten jättämistä ja todistusten antamista koskevat yksityiskohtaiset säännöt; kyseisten kiintiöiden hallinnon osalta saadun kokemuksen perusteella on ilmeisesti suotavaa ottaa käyttöön joustavampi hallintojärjestelmä tämän järjestelmän paremman käytön varmistamiseksi; on ilmeisesti tarpeen ottaa käyttöön kuukausittainen järjestelmä ja sisällyttää siihen vastaavat säännökset asetuksen (ETY) N:o 2377/80 mukaisesti; saman tavoitteen saavuttamiseksi olisi kumottava viimeksi mainitun asetuksen 12 artiklan 1 kohdan a alakohta, jossa vahvistetaan todistushakemusten enimmäistonnimäärä; ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 263/81 seuraavasti:
1. Korvataan 1 artiklan 1 ja 2 kohdassa ilmaisu "vuodelle 1982" ilmaisulla "vuodelle 1983".
2. Korvataan 1 artiklan 1 kohdan a alakohdassa määrä "5 000 tonnia" määrällä "12 500 tonnia".
3. Korvataan 1 artiklan 1 kohdan c alakohdassa määrä "1 000 tonnia" määrällä "2 300 tonnia".
4. Korvataan 7 artikla seuraavasti:
"7 artikla
Todistushakemusten jättäminen ja tuontitodistusten antaminen 1 artiklan 1 kohdan d alakohdassa tarkoitetun lihan osalta tapahtuu asetuksen (ETY) N:o 2377/80 12 ja 15 artiklan säännösten mukaisesti."
2 artikla
Muutetaan asetus (ETY) N:o 2377/80 seuraavasti:
1. Korvataan 12 artiklan 1 kohdan a alakohta seuraavasti:
"a) saman hakijan jättämän todistushakemuksen tai -hakemusten on koskettava kokonaismäärää, joka vastaa vähintään viittä lihatonnia tuotteen painona laskettuna kyseisen järjestelmän osalta todistushakemuksen tai -hakemusten jättökuukautena;"
2. Korvataan 15 artiklan 1 kohdan a alakohdassa, 2 kohdan b alakohdassa, 5 kohdan a alakohdassa ilmaisu "9-12 artiklassa" ilmaisulla "9-11 artiklassa".
3. Korvataan 15 artiklan 1 kohdan b alakohdassa ilmaisu "13 artiklassa tarkoitetut hakemukset" ilmaisulla "12 ja 13 artiklassa tarkoitetut hakemukset".
4. Korvataan 15 artiklan 4 kohdan b alakohdassa ilmaisu "10-12 artiklan mukaisesti" ilmaisulla "10 ja 11 artiklan mukaisesti".
5. Lisätään 15 artiklan 4 kohtaan alakohta seuraavasti:
"e) edellä 12 artiklan mukaisesti jätettyjen hakemusten osalta on ilmoitettava hakemusten viimeistä jättöpäivää seuraavana toisena työpäivänä hakemusten kohteena oleva kokonaismäärä."
6. Korvataan 15 artiklan 5 kohdan b alakohdassa ilmaisu "13 artiklassa tarkoitettujen" ilmaisulla "12 ja 13 artiklassa tarkoitettujen".
7. Korvataan 15 artiklan 6 kohdan a alakohdassa ilmaisu "9-12 artiklan" ilmaisulla "9-11 artiklan".
8. Lisätään 15 artiklan 6 kohtaan alakohta seuraavasti:
"d) komissio päättää missä määrin 12 artiklassa tarkoitetut hakemukset voidaan hyväksyä. Jos määrät, joita varten todistuksia on haettu, ovat suurempia kuin käytettävissä olevat määrät, komissio vahvistaa yhtenäisen vähennysprosentin haetuille määrille. Jos hakemusten kohteena oleva kokonaismäärä on pienempi kuin käytettävissä oleva määrä, komissio vahvistaa jäljellä olevan määrän."
3 artikla
Tämä asetus tulee voimaan 1 päivänä tammikuuta 1983.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä joulukuuta 1982.

Labels: 10
12
3
17